NG Kathu » 2015 » September
Gedenk-album (storieboek) vir 40 jaar se bestaan
15 September 2014 vier ons fees. Ja glo dit, die die NG kerk Kathu is 39 jaar oud. Ek lê wakker en besef die volgende jaar is 40 op ons kerfstok. Wat beteken die wakkerlê? Is dit 'n visie of bekommernis. Wat beteken 40 is dit 'n mylpaal of die einde van die pad?
Dit beteken oudword, geboorte, haarkleur begin silwer tint aanneem. Borskaste word hangkaste, arms word te kort vir lees en heupe kry vlerke ag en so kan ek aangaan vir nog 40 jaar.
'n 40 Jaar gedenkalbum begin embriostatus aanneem. Adresse, myle (e-posse), telefoonnommers en geselsies begin deel van my lewe word. Ek begin by die "OU'' dominees, ou lidmate, ou skribas en ag sommer enigeen wat stories vertel, foto's deel en ag vele meer.
Naastenby 448 myle (e-posse) word gestuur en ontvang. Foto's naastenby 10 158 foto's. En die lek … ja jy lees lek, ek moes letterlik party se blesse blink lek om hulle hande aan 'n pen te slaan. Maar gelukkig vir julle lesers het die smeek gehelp en 'n boek met 174 bladsye, lekkerleesstories en foto's gaan bekendgestel word op 19 September 2015.
Wil jy weet wat is 'n Gatjapon en hoe proe Meerkannekoek? En weet jy hoe word geboortebeperking in die pastorie toegepas? As die vrae jou tickle gaan koop gerus die nuutste hygroman. Ja, hyg want jy gaan hyg na jou laspiere as jy die lewe nie te ernstig op neem nie.
Dankie aan almal wat die boek vol gemaak het. Vol met stories, grappies, foto's en sommer enige snert. Julle is vir NG Kerk Kathu baie waardevol en 'n seën op sy oud word. Ek hoop die boek sal vir julle lekkerlag, sensasie en leesgenot bied.
Die gedenkalbum sal te koop aangebied word 19 September 2015 by die Oscaraand teen R150.
Slegs 50 boeke word gedruk teen die prys. Verdere bestellings sal teen 'n ongesubsieerde prys verkoop word. So spring vinnig en koop jou boek!
Die samesteller Jurie Swanepoel
Prayer Walk (7 days on the wall)
Our prayer walk as our acknowledgement of the 24/7 prayer week will start this coming Saturday 5th September @ 12:00 the afternoon. The walk will start at the municipality. Please inform as many people / intercessors as possible.